《雪 其三》
宋代·徐积

侯款诸祠方彻奠，车回五骏既投鞭。云如大练生淮浦，雪似繁星落楚天。

有客弄花知乐岁，何人感物惜流年。南城病仆惟沽酒，西郭诗章但买笺。

隐伏急因明处见，垢污多自夜来鲜。佣将粺谷才糊口，拾去濡薪未息肩。

白面韝鹰红锦臂，乌山围兽赤缯旃。却燃灯坐疑为梦，欲上楼看恐有仙。

玉镜台前侵皓月，碧纱窗外弄青烟。树头还有鸿栖否，船是寒沙水畔田。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。